CELEX: 32013R1078
Language: hu
Date: 2013-10-31 00:00:00
Title: A Bizottság 1078/2013/EU végrehajtási rendelete ( 2013. október 31. ) a fumársav valamennyi állatfaj takarmány-adalékanyagaként történő engedélyezéséről  EGT-vonatkozású szöveg

1.11.2013   
            
            
               HU
            
            
               Az Európai Unió Hivatalos Lapja
            
            
               L 292/7
            
         A BIZOTTSÁG 1078/2013/EU VÉGREHAJTÁSI RENDELETE
   (2013. október 31.)
   a fumársav valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újbóli értékelését.
            
         
               (2)
            
            
               A fumársav valamennyi állatfaj takarmány-adalékanyagaként történő felhasználását – a 70/524/EGK irányelvnek megfelelően – a 80/678/EGK bizottsági irányelv (3) időbeli megkötés nélkül engedélyezte. Az említett adalékanyagot ezt követően az 1831/2003/EK rendelet 10. cikke (1) bekezdésének b) pontja szerint meglévő termékként felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikke (2) bekezdése alapján és a rendelet 7. cikkének megfelelően kérelmet nyújtottak be a fumársavnak mint valamennyi állatfaj takarmány-adalékanyagának az újraértékelésére, kérelmezve az adalékanyagnak a „technológiai adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. január 29-i véleményében (4) megállapította, hogy a javasolt felhasználási feltételek mellett a fumársav nincs káros hatással sem az állatok vagy az emberek egészségére, sem a környezetre, valamint a takarmányok konzerválására alkalmas. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
            
         
               (5)
            
            
               A fumársav értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a fumársav használatát az e rendelet mellékletében meghatározottak szerint engedélyezni kell.
            
         
               (6)
            
            
               Mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és a „tartósítószerek” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A mellékletben szereplő adalékanyag és az azt tartalmazó takarmányok, amelyeket 2014. május 21. előtt állítottak elő és címkéztek fel a 2013. november 21. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).
   
      (3)  A takarmány-adalékanyagokról szóló 70/524/EGK tanácsi irányelv mellékleteit módosító 1980. július 4-i 80/678/EGK harmincharmadik bizottsági irányelv (HL L 185., 1980.7.18., 48. o.)
   
      (4)  EFSA Journal 2013; 11(2):3102.
   
      MELLÉKLET
      
                  Az adalék azonosító száma
               
               
                  Adalékanyag
               
               
                  Kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális kor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  mg hatóanyag/kg 12 %-os nedvességtartalmú teljes értékű takarmányban
               
            
                  
                     Kategória: technológiai adalékanyagok. Funkcionális csoport: tartósítószerek
                  
               
            
                  1a297
               
               
                  Fumársav
               
               
                  
                               
                           
                           
                              
                                 Az adalékanyag összetétele
                              
                              Fumársav 99,5 %
                              Szilárd formában
                           
                        
                               
                           
                           
                              
                                 A hatóanyag jellemzése
                              
                              Fumársav
                              C4H4O4
                              
                              CAS-szám 110-17-8
                           
                        
                               
                           
                           
                              
                                 Analitikai módszer
                                  (1)
                              
                              A takarmány-adalékanyag fumársavtartalmának meghatározása: infravörös atomabszorpciós spektrofotometria és titrálás nátrium-hidroxiddal (Food Chemical Codex 7).
                              Az előkeverékek és a takarmány-adalékanyag fumársavtartalmának meghatározása (összes fumársavként): ionexklúziós nagy teljesítményű folyadék-kromatográfia UV-detektálással (HPLC-UV)
                           
                        
               
                  Szárnyasok és sertések
               
               
                  —
               
               
                  —
               
               
                  20 000
               
               
                  Biztonsági előírás: használatkor védőmaszk, védőszemüveg és védőkesztyű viselése kötelező
               
               
                  2023. november 21.
               
            
                  Tejpótlókkal táplált fiatal állatok
               
               
                  —
               
               
                  —
               
               
                  10 000 (2)
                  
               
            
                  Egyéb állatfajok
               
               
                  —
               
               
                  —
               
               
                  —
               
            
         (1)  Az analitikai módszerek részletes leírása a takarmány-adalékanyagok vizsgálatára létrehozott európai uniós referencialaboratórium honlapján található: www.irmm.jrc.be/crl-feed-additives
      
         (2)  mg fumársav tejpótló kilogrammonként